2000R1543 — SL — 24.11.2007 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (ES) št. 1543/2000

z dne 29. junija 2000

o vzpostavitvi okvira Skupnosti za zbiranje in upravljanje podatkov, ki so potrebni za vodenje skupne ribiške politike







SVET EVROPSKE UNIJE JE – ob upoštevanju Pogodbe o ustanovitvi Evropske skupnosti, zlasti člena 37, ob upoštevanju predloga Komisije ( 1 ), ob upoštevanju mnenja Evropskega parlamenta ( 2 ), ob upoštevanju naslednjega: (1) Uredba Sveta (EGS) št. 3760/92 z dne 20. decembra 1992 o vzpostavitvi sistema Skupnosti za ribištvo in akvakulturo ( 3 ) določa, da mora Znanstveni, tehnični in gospodarski odbor za ribištvo (v nadaljevanju STECF) redno ocenjevati položaj v zvezi z ribolovnimi viri in gospodarske implikacije tega položaja. (2) Kodeks odgovornega ribištva Organizacije Združenih narodov za prehrano in kmetijstvo in Sporazum v zvezi z ohranjanjem in upravljanjem s čezconskimi staleži rib poudarjata potrebo po razvoju raziskovanja in zbiranja podatkov, da bi izboljšali znanstvena spoznanja. (3) Skupnost mora sodelovati v prizadevanjih, da bi v mednarodnih vodah ohranili ribolovne vire, v skladu z določbami, ki so jih sprejele regionalne ribiške organizacije. (4) Za opravljanje znanstvenih vrednotenj, potrebnih za skupno ribiško politiko (v nadaljevanju SRP), je treba zbrati celovite podatke o biologiji staležev rib, flotah in njihovih dejavnostih ter gospodarskih in socialnih vprašanjih. (5) Zbiranje teh specifičnih informacij bi moralo biti usklajeno s statističnimi podatki. (6) Na ravni Skupnosti je treba določiti prioritete ter postopke za zbiranje in obdelavo podatkov v Skupnosti, da bi zagotovili doslednost celotnega sistema in kar najbolj povečali njegovo stroškovno učinkovitost z oblikovanjem stabilnega večletnega okvira. (7) Bolj kot osnovni podrobni podatki so za znanstvene analize pomembni agregatni podatki, pridobljeni z razvrščanjem podrobnih podatkov v skupine in njihovo obdelavo na ustrezni ravni. (8) Obstoječe uredbe na tem področju, zlasti uredbe Sveta (EGS) št. 3759/92 ( 4 ), (EGS) št. 2847/93 ( 5 ) in (ES) št. 685/95 ( 6 ), (ES) št. 779/97 ( 7 ), (ES) št. 104/2000 ( 8 ) ter uredbe Komisije (ES) št. 2090/98 ( 9 ), (ES) št. 2091/98 ( 10 ) in (ES) št. 2092/98 ( 11 ), vključujejo določbe o zbiranju in upravljanju podatkov v zvezi z ribiškimi plovili, njihovimi dejavnostmi in ulovi ter nadzorovanju cen, kar je treba vse upoštevati, če želimo vzpostaviti izčrpen sistem. (9) Obstoječe uredbe ne zajemajo vseh dejavnosti, za katere naj bi zbirali podatke za celovito in zanesljivo znanstveno analizo. Uredbe se trenutno nanašajo na podatke na posamični ali globalni ravni, ne pa na podatke, ki so na ustrezni ravni zbrani za znanstveno ovrednotenje. Zato je treba uvesti nove določbe, da bi ustvarili večletne skupke agregatnih podatkov, ki bi lahko bili dostopni primerno pooblaščenim uporabnikom. (10) Vrednotenje virov in gospodarskega položaja sektorja zahteva zbiranje bioloških podatkov, ki zajemajo celoten ulov, vključno z zavržki, vrednotenje staležev rib neodvisno od gospodarskega ribištva, zbiranje informacij o ribolovnih zmogljivostih in uporabljenih ribolovnih naporih ter zbiranje podatkov, ki razlagajo oblikovanje cen in omogočajo oceno gospodarskega položaja ribolovnih podjetij in predelovalne industrije ter gibanja delovnih mest v teh sektorjih. (11) Prednost bi bilo treba dati podatkom, ki se zahtevajo izključno za znanstvena vrednotenja, spodbujati pa bi bilo treba tudi razširjen program za izboljšanje teh vrednotenj. (12) V oblikovanje pravil o zbiranju in upravljanju podatkov je treba vključiti znanstveno skupnost, tiste, ki delajo v ribiški industriji in druge skupine, ki jih to zadeva. Ustrezni telesi za zbiranje zahtevanih mnenj sta STECF, ki ga ustanavlja člen 16 Uredbe (EGS) št. 3760/92, in Svetovalni odbor za ribištvo (v nadaljevanju ACF), ki ga ustanavlja Odločba Komisije (EGS) št. 128/71 ( 12 ). (13) Za uresničevanje programov Skupnosti za zbiranje in upravljanje ribiških podatkov morajo biti neposredno odgovorne države članice. Temu primerno morajo države članice sestaviti svoje nacionalne programe v skladu s programi Skupnosti. (14) Uresničevanje nacionalnih programov za zbiranje in upravljanje ribiških podatkov bo zahtevalo precejšnje izdatke. Celotna korist teh programov se bo pokazala le na ravni Skupnosti. Zato mora biti določen prispevek Skupnosti k stroškom držav članic. Ta prispevek ureja Odločba 2000/439/ES ( 13 ). (15) Agregatne podatke, ki jih obravnava ta uredba, je treba vnesti v računalniško podprte zbirke podatkov, tako da so dostopni pooblaščenim uporabnikom in jih je mogoče izmenjevati. Prenos specifičnih znanstvenih podatkov zagotavljajo mednarodne organizacije, zlasti Mednarodni svet za raziskovanje morja in regionalne ribiške organizacije. (16) Za olajšanje izvajanja teh določb je potreben postopek za tesno sodelovanje med državami članicami in Komisijo znotraj odbora za upravljanje. (17) Ukrepe, potrebne za uresničevanje te uredbe, je treba sprejeti v skladu z Odločbo Sveta 1999/468/ES z dne 28. junija 1999, ki določa postopke za izvajanje izvedbenih pooblastil, podeljenih Komisiji ( 14 ). (18) Vodenje programov zbiranja in upravljanja je treba redno vrednotiti. Srednjeročno je treba preučiti možnost razširitve zajetih dejavnosti – ob upoštevanju naslednjega: SPREJEL NASLEDNJO UREDBO:







Člen 1

Ta uredba vzpostavlja okvir Skupnosti za zbiranje in upravljanje podatkov, ki so potrebni za vrednotenje položaja glede ribolovnih virov in ribiške industrije.

Za zbiranje podatkov so odgovorne države članice.

Člen 2

V tej uredbi:

(a) „večletni podatkovni nizi“ pomenijo podatke, ki merijo spremembe parametra v večletnem obdobju;

(b) „zbirni podatki“ pomenijo rezultat obdelave podatkov iz skupine plovil za določeno obdobje in, kjer je primerno, za določeno zemljepisno območje, da bi dobili oceno, ki bi bila reprezentativna za celoto;

(c) „časovno-prostorska mreža“ pomeni kombinacijo zemljepisnega območja, razdeljenega v določena podobmočja ter določene časovne razmike.







NASLOV 1

Splošna načela zbiranja in upravljanja podatkov

Člen 3

1. Države članice morajo vzpostaviti večletne agregatne in znanstveno utemeljene podatkovne nize, ki vključujejo biološke in gospodarske podatke. Uporabljene metode morajo biti stabilne v času in standardizirane po celotni Skupnosti ter skladne z ustreznimi mednarodnimi določbami.

2. Brez vpliva na njihove tekoče obveznosti glede zbiranja podatkov v skladu z zakonodajo Skupnosti, zlasti na uredbe, navedene v točkah 1 in 3 člena 4, morajo države članice:

(a) vzpostaviti, kjer je treba na osnovi vzorčenja, programe za zbiranje podatkov, ki te obveznosti dopolnjujejo, oziroma za področja dejavnosti, ki jih te obveznosti ne zajemajo;

(b) podrobno določiti postopke, ki bodo zagotovili agregatne podatke;

(c) zagotoviti, da bodo podatki, ki so bili uporabljeni za zagotovitev agregatnih podatkov, ostali na voljo za kakršne koli ponovne izračune, kadar koli bo treba.

Člen 4

Države članice morajo zbirati podatke:

1. ki so potrebi za vrednotenje dejavnosti različnih ribiških flot in sprememb ribolovnih moči. V ta namen je treba pripraviti povzetke ob uporabi podatkov, zbranih v skladu z uredbami Sveta (EGS) št. 2847/93, (ES) št. 685/95 in (ES) št. 779/97 in uredbami Komisije (ES) št. 2090/98, (ES) št. 2091/98 in (ES) št. 2092/98, države članice pa morajo po potrebi zbirati dodatne informacije;

2. ki omogočajo oceno celotnega obsega ulovov na stalež, vključno z zavržki, kjer je primerno, in morajo, kjer je treba, razvrstiti te ulove po skupinah plovil, zemljepisnih območjih in časovnih obdobjih. Ulovi morajo biti predmet biološkega vzorčenja. Poleg tega morajo države članice opraviti znanstveno raziskavo na morju, da ocenijo številčnost in razširjenost staležev neodvisno od podatkov, ki so jih zagotovila gospodarska ribištva, v primeru staležev, za katere so takšna ovrednotenja možna in koristna;

3. ki omogočajo spremljanje cen, povezanih z različnimi izkrcanji, in njihovega oblikovanja. Podatke, zbrane v skladu z Uredbo (EGS) št. 3759/92, je treba razvrstiti v skupine in povzeti. Zbrati je treba dodatne podatke, ki naj bi odražali vsa izkrcanja v pristaniščih v Skupnosti in izven nje, pa tudi uvoz;

4. ki so potrebni za oceno gospodarskega položaja panoge, na podlagi študij in dovolj velikih vzorcev, da zagotavljajo zanesljivost ocene. Takšni podatki so: (a) glede ribiških flot: — dohodek od prodaje in drugi prihodki (na primer subvencije, prejete obresti), — proizvodni stroški, — podatki, ki omogočajo preštetje del na morju in njihovo razvrstitev; (b) glede predelave rib: — proizvodnja, izražena v smislu obsega in vrednosti za razrede izdelkov, ki jih je treba določiti, — število podjetij in število delovnih mest, — spremembe v proizvodnih stroških in njihovi sestavi.







NASLOV II

Postopek za določitev vsebine programov Skupnosti in nacionalnih programov

Člen 5

▼M1

1. V skladu s postopkom, določenim v členu 9(2), Komisija določi, skladno z okvirom, opredeljenim v Prilogi I, minimalni program Skupnosti, ki zajema informacije, ki so nujno potrebne za znanstvena ovrednotenja, in razširjeni program Skupnosti, ki mora poleg informacij, ki jih vsebuje minimalni program, vključevati informacije, za katere je verjetno, da bodo precej izboljšale znanstvena ovrednotenja. Prvi program Skupnosti zajema leta od 2002 do vključno 2006, drugi program Skupnosti pa zajema leti 2007 in 2008.

▼B

2. V podporo zbiranju in upravljanju podatkov v letu 2001 mora Komisija organizirati povpraševanja za zbiranje predlogov in razpise v skladu z vzpostavljenimi pravili in praksami.

Člen 6

▼M1

1. Vsaka država članica sestavi nacionalni program zbiranja in upravljanja podatkov. Prvo programsko obdobje zajema leta od 2002 do vključno 2006. Drugo programsko obdobje zajema leti 2007 in 2008. Program opisuje zbiranje podrobnih podatkov in obdelavo, ki je potrebna za izdelavo zbirnih podatkov v skladu z načeli iz člena 3. Podrobno opredeli povezave med temi podatki in programi Skupnosti, sestavljenimi v skladu s členom 5.

▼B

2. Vsaka država članica mora biti odgovorna za zanesljivost in stabilnost postopkov zbiranja in obdelave podatkov. Komisiji mora zagotoviti informacije, ki so potrebne za oceno uporabljenih sredstev in učinkovitost postopkov. Kadar obstajajo, je treba za zbiranje in analizo podatkov uporabiti ustrezne mednarodne ali evropske definicije in klasifikacijske sisteme.

3. Vsaka država članica mora, kolikor je le mogoče, v svoj nacionalni program vključiti elemente, ki se nanj nanašajo v skladu z minimalnim programom Skupnosti, kakor je opredeljen v členu 5.

4. Države članice lahko Skupnost zaprosijo za finančno podporo za tiste dele svojih nacionalnih programov, ki ustrezajo sestavnim delom minimalnega programa Skupnosti, s katerimi se ukvarjajo. Za finančno podporo Skupnosti lahko zaprosijo tudi za dodatne elemente nacionalnega programa, ki ustrezajo razširjenemu programu Skupnosti, če so bile določbe v zvezi z minimalnim programom v celoti uresničene.

Vendar pa obveznost celotnega izpolnjevanja določb, ki zadevajo minimalni program, do 1. januarja 2004 ne velja za letne podatke na segment flote in do 1. januarja 2006 za letne podatke po vrsti predelovalne industrije, kakor je podrobno opredeljeno v Prilogi IV.

O finančni podpori Skupnosti se odloči v skladu s podrobnimi pravili, določenimi v Odločbi 2000/439/ES.

Člen 7

1. Države članice morajo zagotoviti, da se agregatni podatki, ki se nanašajo na Skupnost, vnesejo v računalniško podprte baze podatkov.

2. Podatke, ki jih zajema ta uredba, lahko države članice pošljejo pristojnim mednarodnim organizacijam, v skladu s svojimi posebnimi pravili in predpisi.

Komisijo je treba obvestiti o vseh prenosih podatkov in mora prejeti elektronski izvod podatkov, če ga zahteva.

3. Komisija mora imeti računalniški dostop do agregatnih podatkov, ki se nanašajo na programe Skupnosti, in lahko podatke da na voljo STECF.

4. Podatki, ki so bili posredovani ali zbrani v kakršni koli obliki v skladu s to uredbo, morajo veljati za poslovno tajnost in je zanje potrebno enako varstvo, kot je z nacionalno zakonodajo držav članic zagotovljeno za podobne podatke, ki jih prejemajo, in z ustreznimi določbami, ki veljajo za ustanove Skupnosti.

5. Sprejeti je treba podrobne predpise za uporabo tega člena, v skladu s postopkom, navedenim v členu 9(2), ki še zlasti zadevajo:

— pravila o prenosu podatkov, vključno s prenosom znanstvenih podatkov mednarodnim organizacijam,

— merila za poizvedovanje v zbirkah podatkov in minimalne standarde, ki so potrebni za zagotovitev, da imajo pooblaščeni uporabniki dostop do podatkov,

— podatki morajo biti, kjer je primerno, razvrščeni pod neposredno odgovornostjo Komisije.







NASLOV III

Končne določbe

Člen 8

1. Ukrepe, ki so potrebni za izvajanje te uredbe, ki se nanašajo zlasti na zadeve, navedene v členih 5 in 7, je treba sprejeti v skladu s postopkom, določenim v členu 9(2).

2. Brez vpliva na odstavek 1 je treba programe, navedene v členu 5, sprejeti po posvetovanju z STECF in ACF.

Člen 9

1. Komisiji mora pomagati Odbor za ribištvo in akvakulturo, ustanovljen po členu 17 Uredbe (EGS) št. 3760/92, v nadaljevanju „Odbor“.

2. Kjer je navedeno napotilo na ta odstavek, se uporabljata člena 4 in 7 Odločbe 1999/468/ES.

Obdobje, opredeljeno v členu 4(3) Uredbe 1999/468/ES, se določi na en mesec.

3. Odbor sprejme svoj poslovnik.

Člen 10

1. Komisija v povezavi z STECF in ACF letno preuči napredek nacionalnih programov v Upravnem odboru za ribištvo in akvakulturo.

2. Na podlagi informacij, ki so jih zagotovile države članice, in po posvetovanju z STECF Komisija predstavi Evropskemu parlamentu in Svetu v razmikih treh let in prvič 31. decembra 2003 poročilo, ki ocenjuje ukrepe, ki jih je sprejela vsaka država članica, primernost uporabljenih metod in dosežene rezultate glede zbiranja in upravljanja podatkov, navedenih v tej uredbi. To poročilo mora oceniti tudi, kako Skupnost uporablja zbrane podatke.

3. Do 31. decembra 2003 mora Komisija oceniti, ali je primerno razširiti obseg podatkov, zbranih v skladu s to uredbo. V ta namen države članice in Komisija opravijo študije in raziskovalne projekte na področjih, ki so značilna za SRP in jih člen 4 še ne zajema, zlasti akvakulturo, odnos ribištva in akvakulture z okoljem ter zmogljivost ribolovne in akvakulturne industrije, da ustvarita delovna mesta. Te študije in projekti lahko prejmejo finančno podporo Skupnosti v skladu s podrobnimi pravili, določenimi v Odločbi 2000/439/ES.

4. Na podlagi poročila in analize, ki ju določata odstavka 2 in 3, in ob upoštevanju spreminjajočih se potreb SRP, mora Komisija do 31. decembra 2003 preučiti, ali so potrebne spremembe in dopolnila k tej uredbi in, če je primerno, predložiti predlog Svetu.

Člen 11

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.









PRILOGA I

Minimalni in razširjeni program

Definicija minimalnega programa

(a) Minimalni program vključuje: — spremljanje ribolovnega napora z zbiranjem podatkov o naslednjih parametrih: — — število plovil — bruto tonaža (BT) — moč motorja (kW) — starost plovila — uporabljeno ribolovno orodje — čas, porabljen na morju med letom, — spremljanje gospodarskih ribištev z zbiranjem podatkov o izkrcanjih in zavržkih, jemanjem bioloških vzorcev in raziskavami, kakor sledi: — — izkrcano in zavrženo za staleže, navedene v Prilogi II — jemanje bioloških vzorcev, da bi ocenili sestavo ulova in biološke parametre, kot so rast, spol, zrelost in plodnost za staleže, navedene v Prilogi II — raziskave na zemljepisnih območjih, ki so navedena v Prilogi II in katerih cilji bodo opredeljeni v skladu s postopkom, določenim v členu 9(2), — spremljanje cen pri prvi prodaji vrst, navedenih v Prilogi II, za zemljepisna območja, navedena v Prilogi III, — ekonomsko spremljanje ribolovnih podjetij in predelovalne industrije v skladu z ustreznimi računovodskimi postavkami ali skupinami postavk, navedenimi v Prilogi IV;

(b) raven agregiranja informacij, zbranih v okviru minimalnega programa, je treba določiti v skladu s postopkom, določenim v členu 9(2). Raven agregiranja je treba določiti na podlagi: — časovno-prostorskih mrež, ki določajo velikost referenčnih območij in časovnih intervalov, ki naj bi jih uporabili, in morajo biti glede na ribolovni napor skladne z obstoječimi predpisi, — identifikacije ustreznih skupin plovil in/ali pristanišč ter ustreznih sektorjev industrije za predelavo rib; kar zadeva dejavnost in ekonomske podatke, morajo skupine plovil ustrezati segmentom ali, kjer je primerno, podsegmentom četrtih večletnih usmerjevalnih programov (1997 do 2001) in biti dosledne skozi vse postavke;

(c) kjer je primerno, je treba sprejeti cilje, ki so količinsko določeni v smislu natančnosti ocenjevanja ali intenzivnosti programov vzorčenja, v skladu s postopkom, določenim v členu 9(2).

Opredelitev razširjenega programa

(d) Razširjeni program mora (poleg minimalnega programa) vključevati: — spremljanje ribolovnega napora z zbiranjem podatkov o enakih parametrih, kakor so opredeljeni za minimalni program, le da jih je treba prilagoditi določenim ribištvom ob upoštevanju ciljnih vrst, uporabljenega orodja in druge opreme. Dodatne parametre je treba določiti v skladu s postopkom, določenim v členu 9(2), — spremljanje gospodarskih ribištev z zbiranjem podatkov o izkrcanju in zavržkih, jemanjem bioloških vzorcev in raziskavami, kakor sledi: — — izkrcanja in zavržki za staleže, navedene v Prilogi II, z nižjo ravnijo agregiranja in višjo gostoto vzorčenja, ki jo je treba opredeliti v skladu s postopkom, določenim v členu 9(2) — jemanje bioloških vzorcev za staleže, navedene v Prilogi II, vendar z nižjo ravnijo agregiranja in višjo gostoto vzorčenja, ki jo je treba opredeliti v skladu s postopkom, določenim v členu 9(2) — raziskave na območjih, ki so navedena v Prilogi III, vendar z razširjenim seznamom raziskav in/ali povečano gostoto vzorčenja, in katerih cilji bodo opredeljeni v skladu s postopkom, določenim v členu 9(2), — spremljanje cen pri prvi prodaji vrst, po komercialnih kategorijah, ki ustrezajo obstoječim predpisom in so navedene v Prilogi II za zemljepisna območja, navedena v Prilogi III, — ekonomsko spremljanje ribiških podjetij in predelovalne industrije v skladu z ustreznimi računovodskimi postavkami ali skupinami postavk, navedenimi v Prilogi IV, ki vsebujejo podrobnejše informacije o različnih stroškovnih razredih, vrsti naložbe, elementih, ki določajo finančni položaj, in zaposlovanju. Podrobnosti dodatnih informacij je treba določiti v skladu s postopkom, določenim v členu 9(2);

(e) ravni agregiranja morajo biti nižje od ravni v minimalnem programu. Agregati razširjenega programa morajo biti združljivi s tistimi, ki so uporabljeni v minimalnem programu;

(f) kjer je primerno, je treba sprejeti cilje, ki so količinsko določeni v smislu natančnosti ocenjevanja ali intenzivnosti programov vzorčenja, v skladu s postopkom, določenim v členu 9(2).









PRILOGA II

Referenčne vrste in ribolovna območja, ki jih morata zajemati minimalni in razširjeni program

V skladu s postopkom, določenim v členu 9(2), se lahko odloči:

— da staleže, pri katerih je ulov ladij iz države članice nižji od praga, ki ga je treba določiti v izvedbenem predpisu, ni treba vključiti v minimalni program,

— za spremembo seznama vrst in območij, navedenih v tej prilogi,

— da je mogoče v minimalnem programu združiti z območji povezanimi podatke, ki so ločeni z vejicami, medtem ko se z območji povezanih podatkov, ki so ločeni s poševno črto, ne sme združevati.







Vrsta Znanstveno ime Območje Baltiško morje (območje III ICES (brez Skagerraka in Kattegata) Trska Gadus morhua III b-d Limanda Limanda limanda III b-d Iverka Platichtys flesus III b-d Atlantski sled Clupea harengus III b-c/III d Morska plošča Pleuronectes platessa III b-d Atlantski losos Salmo salar III b-d Morska postrv Salmo trutta III b-d Papalina Sprattus sprattus III b-d Romb Psetta maxima III b-d Jegulja Anguilla anguilla III b-d Navadni ostriž Perca fluviatilis III d Ščuka Esox lucius III d Smuč Stizostedion lucioperca III d Ozimice Coregonus spp. III d Skagerrak in Kattegat (območje III a ICES) Sinji mol Micromesistius potassou III a N Trska Gadus morhua III a N/III a S Vahnja Melanogrammus aeglefinus III a N/III a S Oslič Merluccius merluccius III a N/III a S Atlantski sled Clupea harengus III a N/III a S Skuša Scomber scombrus III a N Škamp Nephrops norvegicus III a N/III a S Norveški molič Trisopterus esmarki III a N Severna kozica Pandalus borealis III a N Morska plošča Pleuronectes platessa III a N/III a S Saj Pollachius virens III a N/III a S Peščenke Ammodytidae III a N/III a S Morski list Solea solea III a N/III a S Papalina Sprattus sprattus III a N/III a S Limanda Limanda limanda III a N Mol Merlangius merlangus III a N/III a S območje II ICES Atlantski sled Clupea harengus II a, podobmočji I, II Trska Gadus morhua Podobmočji I, II Saj Pollachius virens Podobmočji I, II Severna kozica Pandalus boralis Podobmočji I, II Grenlandska morska plošča Reinhardtius hippoglossoides Podobmočji I, II Vahnja Melanogrammus aeglefinus Podobmočji I, II Rdeči okuni Sebastes spp. Podobmočji I, II Severno morje in Vzhodni kanal (območji IV, VII d ICES) Sinji mol Micromesistius potassou IV, VII d Gladki romb Scophthalmus rhombus IV, VII d Trska Gadus morhua IV, VII d Vahnja Melanogrammus aeglefinus IV, VII d Atlantski sled Clupea harengus IV, VII d Skuša Scomber scombrus IV, VII d Škamp Nephrops norvegicus IV Norveški molič Trisopterus esmarki IV Severna kozica Pandalus borealis IV Morska plošča Pleuronectes platessa IV, VII d Saj Pollachius virens IV, VII d Peščenke Ammodytae IV Morski list Solea solea IV, VII d Papalina Sprattus sprattus IV, VII d Romb Psetta maxima IV, VII d Mol Merlangius merlangus IV, VII d Morske spake Lophiidae IV, VII d Srebrenke Argentinidae IV Modri leng Molva dypterigia IV Okun Helicolenus dactylopterus IV Atlantski ostrigar Anarhichas lupus IV Limanda Limanda limanda IV, VII d Globokomorski morski psi IV Tabinje Phycis spp. IV Grenlandska morska plošča Reinhardtius hippoglossoides IV Oslič Merluccius merluccius IV, VII d Šuri Trachurus spp. IV, VII d Rdeči jezik Microstomus kitt IV, VII d Španski leng Molva macrophtalma IV Krilati rombi Lepidorhombus spp. IV, VII d Raže Rajidae IV, VII d Čebulastooki repak Macrourus berglax IV Atlantski losos Salmo salar IV Brancini Dicentrarchus spp. IV, VII d Rdeči okuni Sebastes spp. IV Mali morski psi IV, VII d Trnež Squalus acanthias IV, VII d Morski menek Brosmius brosme IV Pasji jezik Glyptocephalus cynoglosus IV Severovzhodni Atlantski ocean in Zahodni kanal (območja II, V, VI, VII (razen d), VIII, IX, X, XII, XIV ICES) Sardon Engraulis encrasicolus VIII/IX a Morske spake Lophiidae. V b, VI, XII, XIV/VII, VIII abde/VIII c, IX, X Sinji mol Micromesistius potassou I-IX, XII, XIV Trska Gadus morhua VI a, VI b, VII a, VII bc, VII efg, VII hjk, VIII, IX, X, XII, XIV Vahnja Melanogrammus eaglefinus V b, VI, XII, XIV/VI a, VI b, VII a, VII, VIII, IX, X Oslič Merluccius merluccius III a, IV, VI, VII, VIII ab/VIII c, IX a Atlantski sled Clupea harengus VI a, VII abcj Šuri Trachurus spp. II a, IV a, V, VI, VII, VIII, IX Skuša Scomber scombrus II, III a, IV, V, VI, VII, VIII, IX Krilati rombi Lepidorhombus spp. V b, VI, XII, XIV, VII, VIII abcde, IX, X Škamp Nephrops norvegicus V b, VI, VII a (pas 33E2-E5), VII bcdejk, VIII abde/VIII c, IX, X Morska plošča Pleuronectes platessa VII a/VII e/VII fg/VII bc, VII hjk, VIII, IX, X Polak Pollachius pollachius vsa območja Raže Rajidae vsa območja Rdeči okuni Sebastes spp. V a, XII, XIV Saj Pollachius virens V b, VI, XII, XIV/VII, VIII, IX, X Sardela Sardina pilchardus VIII, IX Morski list Solea solea VII a/VII e/VII fg/VIII ab/VII bc, VII hjk, IX a Mol Merlangius merlangus V b, VI, XII, XIV, VII a, VII b-k, VIII/IX Pasji jezik Gyptocephalus cynoglossus VI, VII Sluzoglavke Beryx spp. vsa območja Srebrenka Argentina sphyraena vsa območja Modri leng Molva dypterigia vsa območja Okun Helicolenus dactylopterus vsa območja Kapelan Mallotus villotus XIV Ugor Conger conger vsa območja Velika rakovica Cancer pagurus vsa območja Cvetasta raža Leucoraja naevus vsa območja Sipa Sepia officinalis vsa območja Tabinje Phycis spp. vsa območja Grenlandska morska plošča Reinhartius hippoglossoides V a, XII, XIV Šuri Trachurus spp. VIII, IX Rdeči jezik Microstomus kitt vsa območja Modri leng Molva dypterigia vsa območja Jastog Homarus gammarus vsa območja Grba Argyrosoma regium vsa območja Sredozemski šur Trachurus mediterraneus VIII, IX Hobotnica Octopus vulgaris vsa območja Oranžna sluzoglavka Hoplostethus atlanticus vsa območja Druge globokomorske vrste vsa območja Norveški molič Trisopterus esmarki vsa območja Nožnice Solen spp. vsa območja Bradač Mullus barbatus vsa območja Okroglonosi repak Coryphaenoides rupestris vsa območja Atlantski losos Salmo salar vsa območja Morski meč Lepidopus caudatus vsa območja Pokrovače Pecten spp. vsa območja Brancin Dicentrarchus labrax vsa območja Špari Sparidae vsa območja Kozice Pandalus borealis, Penaeus spp. vsa območja Lokarda Scomber japonicus VIII, IX Trneži Squalus spp. vsa območja Ligenj Loligo vulgaris vsa območja Progasti list Microchirus variegatus vsa območja Blatarke Busycon spp. vsa območja Globinska kirnja Polyprion americanus X Sredozemsko morje Sardon Engraulis encrasicolus 1.1, 1.2, 1.3, 2.1, 2.2, 3.1 Morske spake (dve vrsti) Lophius piscatorius, L. budegasa 1.1, 1.3, 2.2, 3.1 Oslič Merluccius merluccius 1.1, 1.2, 1.3, 2.1, 2.2, 3.1 Škamp Nephrops norvegicus 1.3, 2.1, 2.2, 3.1 Bradači (dve vrsti) Mullus surmuletus, M. barbatus 1.1, 1.2, 1.3, 2.1, 2.2, 3.1 Kozice (dve vrsti) Aristeus antennatus, Aristeomorpha foliacea 1.1, 1.3, 2.2, 3.1 Sardela Sardina pilchardus 1.1, 1.2, 1.3, 2.1, 2.2, 3.1 Bele kozice Penaeus spp. 1.1, 1.3, 2.2, 3.1 Bukva Boops boops 3, 1 Venerice Veneridae (Callista spp., Ruditapes spp.) 2.1, 2.2 Sipa Sepia officinalis 1.3, 2.1, 3.1 Šur Trachurus trachurus 1.1, 1.3, 3.1 Skuša Scomber scombrus 1.3, 2.2, 3.1 Eledone sp. E. cirrhosa, E. moschata 1.3, 2.1, 2.2, 3.1 Hobotnica Octopus vulgaris 1.1, 1.3, 2.2, 3.1 Riboni Pagellus spp. 1.1, 1.2, 2.1, 2.2, 3.1 Raže Rajidae 1.3, 2.1, 2.2, 3.1 Ligenj Loligo vulgaris 1.3, 2.2, 3.1 Sinji mol Micromesistius potassou 1.1, 3.1 Orada Sparus aurata 1.2, 3.1 Morski list Solea solea 1.2, 2.1, 3.1 Brancin Dicentrarchus labrax 1, 2 Ciplji Mugilidae 1.3, 2, 3.1 Girice Spicara spp. 1.3, 2.2, 3.1 Špari Diplodus spp. 1.3, 2.2, 3.1 Tigrasta kozica Penaeus kerathurus 1.3, 2, 3.1 Krulci Trigla spp. 1.3, 2.2, 3.1 Območja NAFO Trska Gadus morhua 2J2KL/3M/3NO/3Ps/ Grenlandska morska plošča Reinharditius hippoglosus 3KLMNO/ID Rdeči okuni Sebastes spp. 3M/3LNO/ Sa 1 Hladnovodne kozice Pandalus spp. 3M/3LN Ameriška morska plošča Hippoglossoides platessoides 3LNO/3M Repaki Macrouridae SA 2 + 3 Prave raže Raja spp. SA 3 Pasji jezik Glyptocephalus cynoglossus 3NO Rumenorepa limanda Limanda ferruginea 3LNO Izrazito selivske vrste Mečarica Xiphias gladius Atlantski ocean/Indijski ocean Tihi ocean/Sredozemsko morje Tuni (rumenoplavuti tun; črtasti tun; velikooki tun; beli tun; tun) Thunnus albacares; Katsuwonus pelamis: T. obesus; T. alalunga; T. thynnus Atlantski ocean/Indijski ocean Tihi ocean/Sredozemsko morje Pahljačaste mečarice Atlantski ocean/Indijski ocean Tihi ocean/Sredozemsko morje Pegasti tuni; palamide; trupci Euthynnus, Sarda, Auxix Atlantski ocean/Indijski ocean Tihi ocean/Sredozemsko morje Morski psi Atlantski ocean/Indijski ocean Tihi ocean/Sredozemsko morje CECAF FAO 34 Osliči Merluccius spp. ATLEC Hobotnica Octopus vulgaris Maroko-Senegal Dolgoostna rdeča kozica Parapenaeus longirostris Maroko-Gvineja B. Južna rožnata kozica Penaeus notialis Mavretanija Sardela Sardina pilchardus Mavretanija, Atl EC Črni morski meč Aphanopus carbo Madeira Sardon Engraulis encrasicolus Maroko Morski meč Lepidopus caudatus Mavretanija Ligenj Loligo vulgaris ATLEC Palamida Sarda sarda Mavretanija Velika sardela Sardinella aurita Mavretanija, Atl EC Madeirska velika sardela Sardinella madarensis Mavretanija, Atl EC Lokarda Scomber japonicus Madeira, Maroko, Mavretanija Sipa Sepia hierredda ATL. EC Špari, zobčasti ostriži, prašičevke Sparidae, Serranidae, Haemulidae ATL. EC Pisani šur Trachurus picturatus Madeira Šur Trachurus trachurus Mavretanija, Maroko Afriški šur Trachurus trecae Mavretanija, Maroko Morski meči Trichiuridae Maroko WECAF Južni rdeči hlastač Lutjanus purpureus Francoska Gvajana EEZ Južna rjava kozica Penaeus subtilis Francoska Gvajana EEZ CCAMLR FAO 58 Antarktična ledena krokodilka Champsocephalus gunnari FAO 58.5.2 Antarktika Patagonska zobata riba Dissostichus eleginoides FAO 58.5.2 Antarktika Repaki Macrouridae FAO 58.5.2 Antarktika Luskasta nototenija Notothenia squamifrons FAO 58.5.2 Antarktika Prave raže Raja spp. FAO 58.5.2 Antarktika Jugozahodni Atlantski ocean Patagonska zobata riba Dissostichus eleginoides Argentina, Falklandsko otočje FAO 41 Rožnati huj Genypterus blacodes Argentina, Falklandsko otočje FAO 41 Argentinski kratkoplavuti ligenj Illex argentinus Argentina, Falklandsko otočje FAO 41 Patagonski ligenj Loligo gahi Argentina, Falklandsko otočje FAO 41 Repaki Macrourus sp. Argentina, Falklandsko otočje FAO 41 Patagonski repek Macruronus magellanicus Argentina, Falklandsko otočje FAO 41 Južni oslič Merluccius australis Argentina, Falklandsko otočje FAO 41 Argentinski oslič Merluccius hubbsi Argentina, Falklandsko otočje FAO 41 Južni sinji mol Micromesistius a. Argentina, Falklandsko otočje FAO 41 Antarktične ribe Notothenia Argentina, Falklandsko otočje FAO 41 Patagonska globokomorska trska Salilota australis Argentina, Falklandsko otočje FAO 41 Angola Kozica Aristeus varidens Angola FAO 47 Parapenaeus l. Angola FAO 47 Penaeus spp. Angola FAO 47









PRILOGA III

Zemljepisna območja, navedena v Prilogi I

— Baltsko morje brez Kattegata

— Kattegat in Skagerrak

— Severno morje, vključno z Vzhodnim kanalom in območjem II, brez Skagerraka

— Severovzhodno atlantsko območje in Zahodni kanal

— Upravno območje NAFO

— Druga območja Atlantskega oceana

— Sredozemsko morje

— Indijski ocean

— Tihi ocean

— Antarktični ocean









PRILOGA IV

Podatki za ekonomsko spremljanje ribolovnih podjetij in predelovalne industrije (minimalni program)







Letni podatki na segment ladjevja Računovodska postavka (vrsta podatka) Specifikacije Dohodek (promet) Skupaj in na vrsto Proizvodni stroški: — posadka — gorivo — popravilo in vzdrževanje — drugi obratovalni stroški Stroški skupaj in na kategorijo Fiksni stroški Povprečni stroški, izračunano iz naložbe Finančni položaj Delež lastnega, dolžniškega kapitala Naložba — izvirna — nadomestitev — zavarovanje Cene, vrste (1) Vrednost, tona Zaposlovanje Polni delovni čas, nepolni delovni čas (ekvivalenti polnega delovnega časa) (1) Povsod zbrano na četrt leta. Združeno na regionalni ravni v Sredozemskem morju.







Letni podatki po vrsti predelovalne industrije Računovodska postavka (vrsta podatka) Specifikacije Surovine Skupaj in na vrsto (v tonah) Dohodek (promet) Skupaj in na izdelek Proizvodni stroški: — delovna sila — energija — surovine (vrednost) — pakiranje — drugi tekoči obratovalni stroški Stroški skupaj in na kategorijo Fiksni stroški Povprečni stroški, izračunano iz naložbe Finančni položaj Delež lastnega, dolžniškega kapitala Naložba — izvirna — nadomestitev — zavarovanje Cene, vrste Vrednost, tona Zaposlovanje Številke (ekvivalenti polnega delovnega časa) Izkoriščenost zmogljivosti Letno povprečje